Diari Oficial de la Generalitat Valenciana


Sumari del DOGV 4396, del 11-12-2002 (2002/12977)

RESOLUCIÓ de 19 de novembre de 2002 de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al conveni subscrit el 24 de gener de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Carlet per a l'ampliació dels ensenyaments dels graus elemental i mitjà al conservatorio professional de música Perfecto García Chornet de titularitat municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/12238


Data del document
:   19-11-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Carlet
    * educació artística
    * centre d'ensenyament
    * música
    * cooperació administrativa
    * administració local

RESOLUCIÓ de 19 de novembre de 2002 de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al conveni subscrit el 24 de gener de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Carlet per a l'ampliació dels ensenyaments dels graus elemental i mitjà al conservatorio professional de música Perfecto García Chornet de titularitat municipal. [2002/12550]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Carlet, el 23 de setembre de 2002, una Addenda al Conveni subscrit el 24 de gener de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Carlet per a l'ampliació dels ensenyaments dels graus elemental i mitjà al conservatori professional de música Perfecto García Chornet de titularitat municipal, i en compliment del que estableix la clàusula tercera de l'addenda, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0711/2002, i que figura com a annex d'esta resolució.
  
València, 19 de novembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
ADDENDA AL CONVENI SUBSCRIT EL 24 DE GENER DE 1995, ENTRE LA GENERALITAT VALENCIANA (CONSELLERIA DE CULTURA, EDUCACIÓ I CIÈNCIA) I L'AJUNTAMENT DE CARLET PER A L'AMPLIACIÓ DELS ENSENYAMENTS DELS GRAUS ELEMENTAL I MITJÀ AL CONSERVATORI PROFESSIONAL DE MÚSICA PERFECTO GARCÍA CHORNET DE TITULARITAT MUNICIPAL.
  
València, 23 de setembre de 2002
  
REUNITS
  
D'una banda, el senyor Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 23 d'abril de 2002.
  
I de l'altra, la senyora María Ángeles Crespo Martínez, alcaldessa-presidenta de l'Ajuntament de Carlet, facultada per al present acte per l'acord del Ple del citat Ajuntament de data 31 de gener de 2002 i assistida pel senyor secretari de la corporació.
  
MANIFESTEN
  
1. El 24 gener de 1995 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Carlet, pel qual se va acordar la reclassificació com a professional del conservatori de música de titularitat municipal de la citada localitat. El present conveni preveu en la clàusula huitena la modificació del seu contingut mitjançant la corresponent addenda.
  
2. L'Ajuntament de Carlet ha sol·licitat autorització per a l'ampliació dels seus ensenyaments amb la impartició de la especialitat de Fagot en els graus elemental i mitjà.
  
3. Del informe de la Unitat d'Inspecció Educativa es desprén que la titulació presentada per a impartir l'ensenyament sol·licitat s'ajusta al que s'establix en la legislació vigent aplicable.
  
Per tot això, en virtut de les competències que atorgen el Reial Decret 2.093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Carlet acorden subscriure la següent addenda al conveni firmat el 24 de gener de 1995, conformement a les següents,
  
CLÀUSULES
  
Primera
  
Es reconeix la validesa acadèmica oficial del la especialitat de fagot en grau elemental i mitjà, impartida pel Conservatori Professional Perfecto García Chornet, amb codi 42137247 i això amb efectes des de el curs 2001/2002.
  
Segona
  
A l'objecte d'agilitar la tramitació dels expedients de modificació dels termes de l'autorització del conservatori, s'acorda modificar la clàusula huitena del Conveni de 24 de gener de 1995, la qual quedarà amb la següent redacció:
  
«Huitena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per Orde del conseller de Cultura i Educació.»
  
Tercera
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació: Manuel Tarancón Fandos.
  
L'alcaldessa-presidenta de l'Ajuntament de Carlet: María Ángeles Crespo Martínez.
  
Davant meu, el secretari de l'Ajuntament de Carlet: Joan Ramón Ferris Tortajada.